Joniškio Mato Slančiausko progimnazija

Joniškio Mato Slančiausko progimnazija – dieninė, savarankiško mokymosi bendrojo lavinimo mokykla Joniškyje, Pašvitinio g. 19, vykdanti pradinio ir pagrindinio ugdymo pirmos dalies programas. Įstaigos kodas 190565235.

miniatiūra|250px|left|2015 m.

 Istorija 
1978 m. pastatyta ir įsteigta Joniškio 3-ioji vidurinė mokykla. 1982–1989 m. įgyvendinamas visuotinis privalomas mokymas. 1990 m. pradėtas profiliuotas mokymas (humanitarinis ir tiksliųjų mokslų, vėliau gamtos profilis). 1992 m. įvestas gamtos mokslų profilis. 1993 m. rugsėjo 1 d. įkurta realinės gimnazijos gamtos mokslų profilio klasė. 1994 m. mokykla pavadinta švietėjo, tautosakininko Mato Slančiausko vardu. 1996 m. birželio mėn. mokyklai suteiktas realinės gimnazijos statusas. Gimnazija yra realinė gamtos mokslų pakraipos, o nuo 1996 m. rudens sudarytos sąlygos pasirinkti mokytis ir ekonominę pakraipą. Nuo 2001/2002 m. m. gimnazijoje įteisinamas antrasis – humanitarinis – profilis.

2004 m. kovą mokykloje greta tautosakininko Mato Slančiausko atminimo lentos atidengta memorialinė lenta jauniausio Kovo 11-osios akto signataro Gintaro Ramono atminimui.„Atidengta memorialinė lenta Gintarui Ramonui“ . Šiaulių kraštas. Nuoroda tikrinta 2022-04-08.

Pagal 2011 m. Tarybos patvirtintą planą nuo 2012 metų rugsėjo Mato Slančiausko gimnazijoje turėjo nebebūti formuojamos vienuoliktos klasės.Gimnazija kovoja už išlikimą . Šiaulių kraštas. Nuoroda tikrinta 2022-04-08. 2012 m. mokykla tapo progimnazija.„Paskutinė kaimo mokyklėlės diena“. Šiaulių kraštas. Nuoroda tikrinta 2022-04-08.Gimnazija ruošiasi progimnazijos darbui. Šiaulių kraštas. Nuoroda tikrinta 2022-04-08.

2013 m. Joniškio Mato Slančiausko progimnazijoje viename iš laisvų kabinetų oficialiai atidarytos rajono jaunimo organizacijoms skirtos patalpos.Jaunimas turi patalpas . Šiaulių kraštas. Nuoroda tikrinta 2022-04-08.

2016 m. baigti progimnazijos pastato remonto darbai.„Nauji mokslo metai atnaujintose klasėse“. Šiaulių kraštas. Nuoroda tikrinta 2022-04-08.

 Direktoriai 
 1978 m. Albinas Grybauskas
 1982 m. Stanislava Mickevičienė
 1989 m. Kęstutis Šutinys
 1993 m. Vincentas Rimša
 2003 m. Vidmantas Sutnikas
 2008 m. Vaclovas Martinaitis„Gražiausiais pasipuošusių laukia prizai“ . Šiaulių kraštas. Nuoroda tikrinta 2022-04-08.
 2012 m. Svietlana Plaksij
 2016 m. l.e.p. direktorius Violeta Zigmantienė
 2019 m. Ligita Eitkevičienė
 2025 m. l.e.p. Vidmantas Sutnikas
 2026 m. l.e.p. Jolanta Šiurnienė

 Žymūs mokiniai 
 Artūras Drigotas (g. 1965 m.), teisininkas.    • Gintaras Ramonas (g. 1962 m.)( mirė 1997 m.), 1991m. nepriklausomybės akto signataras.

 Išnašos 

 Nuorodos 
 Mokyklos svetainė

Kategorija:Lietuvos progimnazijos
Kategorija:Joniškio rajono savivaldybės mokyklos
Kategorija:Joniškis